2021. gada 31. maijā

Informācija plašsaziņas līdzekļiem

**Sākta pirmā jaunā elektrovilciena virsbūves montāža**

Neraugoties uz globālo Covid-19 pandēmiju, ir redzams progress jauno elektrovilcienu piegādes projektā, un pirmais elektrovilciens sāk iegūt savu veidolu. Ražošanas process no vilciena lielo detaļu ražošanas un metināšanas posma šobrīd ir pārgājis virsbūves komplektēšanas fāzē – savos jaunajos, modernajos cehos Škoda Vagonka a.s. metina pirmā vilciena korpusu.

Tikmēr turpinās AS “Pasažieru vilciens” un Škoda Vagonka a.s. kopīgs darbs pie daudz un dažādu vilciena tehnisko un arī izskata nianšu precizēšanas.

Atgādinām, ka saskaņā ar noslēgto līgumu kopumā tiks saņemti 32 jauni elektrovilcieni, un to piegāde notiks pakāpeniski – pirmie vilcieni tiks piegādāti 2022. gadā, bet pēdējie – līdz 2023. gada beigām.

Pielikumā – vizuālā liecība no Škoda Vagonka a.s. ražotnes Čehijā.

**Papildu informācijai:**

Aija Babre,

AS “Pasažieru vilciens”

Mārketinga daļas vadītāja

Tālr.nr.: 29151215

E-pasta adrese: aija.babre@pv.lv